Gedhang karamèl
Gedhang karamèl utawa pisang coklat sing racaké sinebut piscok yaiku panganan kang adhedasar gedhang kang diwungkus karo kulit kriuk banjur digorèng lan diwenehi karamèl. Karamèl yaiku gula kang dipanasné nganti ndledek. Gedhang karamèl racaké didol mawa panganan pinggir dalan. Panganan iki dadi nyamikan amarga rasané legi lan krenyes-krenyes.

Cara nggawé

Piranti sing dicepakaké

Kulit krispi 

 Glepung gandum 200 gram
 Glepung beras 70 gram
 3 putih endhog
 Uyah ½ sendhok tèh
 Mertèga 2 sendhok pangan
 Banyu putih 100 ml

Karamèl 

 Gula pasir 100 gram
 Gula jawa 2 wiji utawa bisa uga gula arèn

Isèn-isèn 

 10 gedhang kepok utawa gedhang raja. 
 Kèju parut
 Mèses
 Susu kenthel legi (bisa putih utawa soklat)

Cara ngolah 

 Campur kabèh bahan kulit ing manci lan udhak-udhak nganggo irus nganti ora nggrenjel.
 Panasaké teplon lan suntak 1 irus ing teplon.
 Menawa uwis ½ mateng, prayogané dientas lan ora usah diwalik amarga mengko isih digorèng manèh.
 Menawa uwis rampung banjur ganti ngolah karamèl lan nganggo teplon sing padha.
 Campuraké bahan karamèl ing teplon lan panasaké nganti cuwèr.
 Iris gedhang dadi separo.
 Lebokaké gedhang ing ing jero kulit lan lebokake uga kèju, mèsis, susu kenthel legi utawa bahan liya sakarepmu.
 Lempit dadi lonjoran lan gorèng ing lenga panas.
 Èntèni nganti wèrnané soklat lan entas.
 Campuraké karamèl ing dhuwurè lan wolak-walik amrih bisa rata.
 Gedhang karamèl wis mateng lan bisa dipangan.
 Prayogané disimpèn ing wadhah katutup supaya ora gampang mlempem.

Deleng uga 
Resèp masak gedhang karamèl

Videyo masak gedhang karamèl

Panganan
Gedhang
Jajanan